FI Euroopan unionin virallinen lehti L 21/5

KOMISSION ASETUS (EY) N:o 117/2006,

annettu 24 päivänä tammikuuta 2006,

tarjouskilpailun avaamisesta viininvalmistuksesta peräisin olevan alkoholin käyttämiseksi bioetanolina yhteisössä

EUROOPAN YHTEISÖJEN KOMISSIO, joka

ottaa huomioon Euroopan yhteisön perustamissopimuksen,

ottaa huomioon viinin yhteisestä markkinajärjestelystä 17 päivänä toukokuuta 1999 annetun neuvoston asetuksen (EY) N:o 1493/1999 (1) ja erityisesti sen 33 artiklan,

sekä katsoo seuraavaa:

(1) Viinin yhteisestä markkinajärjestelystä annetun asetuksen (EY) N:o 1493/1999 soveltamista koskevista yksityiskohtaisista säännöistä markkinamekanismien osalta 25 päivänä heinäkuuta 2000 annetussa komission asetuksessa (EY) N:o 1623/2000 (2) vahvistetaan muun muassa interventioelinten hallussa olevien, viinikaupan yhteisestä järjestämisestä 16 päivänä maaliskuuta 1987 annetun neuvoston asetuksen (ETY) N:o 822/87 (3) 35, 36 ja 39 artiklassa sekä asetuksen (EY) N:o 1493/1999 27, 28 ja 30 artiklassa tarkoitetuista tislauksista saatujen alkoholien varastojen myyntiä koskevat yksityiskohtaiset soveltamissäännöt.

(2) Asetuksen (EY) N:o 1623/2000 92 artiklan mukaisesti olisi järjestettävä tarjouskilpailu viininvalmistuksesta peräisin olevan alkoholin käyttämiseksi yksinomaan polttoainealalla bioetanolina yhteisössä, jotta yhteisön viininvalmistuksesta peräisin olevan alkoholin varastot pienentyisivät ja jotta varmistettaisiin asetuksen (EY) N:o 1623/2000 92 artiklan mukaisesti hyväksyttyjen yritysten hankintojen jatkuvuus.

(3) Myyntihinnat ja vakuudet on ilmoitettava ja maksut suoritettava euroina 1 päivästä tammikuuta 1999 alkaen maatalouden euromääräisestä valuuttajärjestelmästä 15 päivänä joulukuuta 1998 annetun neuvoston asetuksen (EY) N:o 2799/98 (4) mukaisesti.

(4) Tässä asetuksessa säädetyt toimenpiteet ovat viinin hallintokomitean lausunnon mukaiset,

ON ANTANUT TÄMÄN ASETUKSEN:

1 artikla

1. Järjestetään tarjouskilpailu nro 4/2006 EY viininvalmistuksesta peräisin olevan alkoholin käyttämiseksi bioetanolina yhteisössä.

Alkoholi on peräisin asetuksen (ETY) N:o 822/87 35 ja 36 artiklassa sekä asetuksen (EY) N:o 1493/1999 27, 28 ja 30 artiklassa tarkoitetuista tislauksista, ja se on jäsenvaltioiden interventioelimen hallussa.

2. Myytävä määrä on yhteensä 666 095,04 hehtolitraa 100 tilavuusprosentin alkoholia, ja se jakautuu seuraavasti:

a) erä, jonka numero on 31/2006 EY ja jonka määrä on 50 000 hehtolitraa 100 tilavuusprosentin alkoholia;

b) erä, jonka numero on 32/2006 EY ja jonka määrä on 100 000 hehtolitraa 100 tilavuusprosentin alkoholia;

c) erä, jonka numero on 33/2006 EY ja jonka määrä on 50 000 hehtolitraa 100 tilavuusprosentin alkoholia,

d) erä, jonka numero on 34/2006 EY ja jonka määrä on 100 000 hehtolitraa 100 tilavuusprosentin alkoholia;

e) erä, jonka numero on 35/2006 EY ja jonka määrä on 100 000 hehtolitraa 100 tilavuusprosentin alkoholia;

f) erä, jonka numero on 36/2006 EY ja jonka määrä on 50 000 hehtolitraa 100 tilavuusprosentin alkoholia;

g) erä, jonka numero on 37/2006 EY ja jonka määrä on 100 000 hehtolitraa 100 tilavuusprosentin alkoholia;

h) erä, jonka numero on 38/2006 EY ja jonka määrä on 100 000 hehtolitraa 100 tilavuusprosentin alkoholia;

i) erä, jonka numero on 39/2006 EY ja jonka määrä on 16 095,04 hehtolitraa 100 tilavuusprosentin alkoholia.

3. Tämän asetuksen liitteessä I esitetään erät muodostavien sammioiden sijainti ja viitteet sekä kunkin sammion sisältämä alkoholimäärä, alkoholin alkoholipitoisuus ja ominaisuudet.

4. Tarjouskilpailuun voivat osallistua ainoastaan asetuksen (EY) N:o 1623/2000 92 artiklan mukaisesti hyväksytyt yritykset.

2 artikla

Myynti tapahtuu asetuksen (EY) N:o 1623/2000 93, 94, 94 b, 94 c, 94 d, 95–98, 100 ja 101 artiklan sekä asetuksen (EY) N:o 2799/98 2 artiklan säännösten mukaisesti.

3 artikla

1. Tarjoukset on jätettävä liitteessä II mainituille interventioelimille, joiden hallussa alkoholi on, tai lähetettävä kirjattuna kirjeenä asianomaisten interventioelinten osoitteeseen.

2. Tarjoukset on toimitettava sinetöidyssä kirjekuoressa, jonka päällä on merkintä ”Tarjous – käyttöön bioetanolina yhteisössä liittyvä tarjouskilpailu nro 4/2006 EY”, joka on toisessa, asianomaiselle interventioelimelle osoitetussa kirjekuoressa.

3. Tarjousten on oltava kyseisellä interventioelimellä viimeistään 1. maaliskuuta 2006 kello 12.00 (Brysselin aikaa).

4 artikla

1. Jotta tarjous voitaisiin ottaa huomioon, sen on oltava asetuksen (EY) N:o 1623/2000 94 ja 97 artiklan mukainen.

2. Jotta tarjous voitaisiin ottaa huomioon, tarjousta jätettäessä on toimitettava

a) todiste siitä, että kyseisen alkoholin hallussaan pitävälle interventioelimelle on annettu osallistumisvakuus, joka on 4 euroa hehtolitralta 100 tilavuusprosentin alkoholia;

b) tarjouksen tekijän nimi ja osoite, viittaus tarjouskilpailuilmoitukseen, ehdotettu hinta euroina hehtolitralta 100 tilavuusprosentin alkoholia;

c) tarjouksen tekijän sitoumus noudattaa kyseistä tarjouskilpailua koskevia säännöksiä;

d) tarjouksen tekijän ilmoitus, jonka mukaan hän i) luopuu kaikista mahdollisesti luovutettavan tuotteen laatua ja ominaisuuksia koskevista vaateista, ii) suostuu kaikkeen alkoholin käyttöä ja määräpaikkaa koskevaan valvontaan, iii) suostuu esittämään todisteet siitä, että alkoholi käytetään kyseessä olevassa tarjouskilpailuilmoituksessa vahvistettujen edellytysten mukaisesti.

5 artikla

Asetuksen (EY) N:o 1623/2000 94 a artiklassa säädetyt, tässä asetuksessa avattua tarjouskilpailua koskevat tiedonannot on toimitettava komissiolle tämän asetuksen liitteessä III ilmoitettuun osoitteeseen.

6 artikla

Näytteiden ottoa koskevat muodollisuudet on määritelty asetuksen (EY) N:o 1623/2000 98 artiklassa.

Interventioelimen on annettava kaikki tarvittavat myytävien alkoholien ominaisuuksia koskevat tiedot.

Kukin asianomainen voi ottaa yhteyttä kyseiseen interventioelimeen ja saada myyntiin tarjotusta alkoholista interventioelimen edustajan ottamia näytteitä.

7 artikla

1. Niiden jäsenvaltioiden interventioelinten, joissa myytävä alkoholi on varastoituna, on tehtävä asianmukaiset tarkastukset varmistaakseen alkoholin laadun sen lopullisen käyttötarkoituksen yhteydessä. Tässä tarkoituksessa ne voivat

a) soveltaa asetuksen (EY) N:o 1623/2000 102 artiklan säännöksiä soveltuvin osin;

b) ottaa näytteitä alkoholin laadun varmistamiseksi ydinmagneettiseen resonanssiin perustuvalla määrityksellä sen lopullisen käyttötarkoituksen yhteydessä.

2. Edellä 1 kohdassa tarkoitettujen tarkastusten kustannuksista vastaa yritys, jolle alkoholi on myyty.

8 artikla

Tämä asetus tulee voimaan päivänä, jona se julkaistaan Euroopan unionin virallisessa lehdessä.

Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa. Tehty Brysselissä 24 päivänä tammikuuta 2006. Komission puolesta Mariann FISCHER BOEL Komission jäsen

(1) EYVL L 179, 14.7.1999, s. 1. Asetus sellaisena kuin se on viimeksi muutettuna asetuksella (EY) N:o 2165/2005 (EUVL L 345, 28.12.2005, s. 1).

(2) EYVL L 194, 31.7.2000, s. 45. Asetus sellaisena kuin se on viimeksi muutettuna asetuksella (EY) N:o 1820/2005 (EUVL L 293, 9.11.2005, s. 8).

(3) EYVL L 84, 27.3.1987, s. 1. Asetus kumottu asetuksella (EY) N:o 1493/1999.

(4) EYVL L 349, 24.12.1998, s. 1.

LIITE I Jäsenvaltio ja erän numero Varastointipaikka Sammioiden numero Määrä hehtolitroina 100 tilavuusprosentin alkoholia Viittaus asetuksen (EY) N:o 1493/1999 artiklaan Viittaus asetuksen (ETY) N:o 822/87 artiklaan Alkoholityyppi Espanja Erän nro 31/2006 EY Tarancón C-5 24 831 30 Raaka C-6 25 169 30 Raaka Yhteensä 50 000 Espanja Erän nro 32/2006 EY Tarancón C-1 25 117 27 Raaka C-2 24 998 27 D-3 25 159 27 D-4 24 726 27 Raaka Yhteensä 100 000 Ranska Erän nro 33/2006 EY Onivins – Longuefuye 53200 Longuefuye 10 22 420 28 Raaka 12 22 440 28 Raaka 18 5 140 28 Raaka Yhteensä 50 000 Ranska Erän nro 34/2006 EY Onivins – Port-La-Nouvelle Entrepôt d’alcool Av. Adolphe Turrel, BP 62 11210 Port-La-Nouvelle 10 7 205 27 Raaka 9 22 280 27 Raaka 26 12 370 30 Raaka 25 12 245 27 Raaka 24 12 515 27 Raaka 23 780 28 Raaka 23 11 340 30 Raaka 23 140 30 Raaka 22 11 090 28 Raaka 22 1 330 30 Raaka 36 8 705 27 Raaka Yhteensä 100 000 Ranska Erän nro 35/2006 EY Deulep – PSL 13230 Port-Saint-Louis-du-Rhône B1 42 640 27 Raaka Deulep Bld Chanzy 30800 Saint-Gilles 72 38 690 30 Raaka 72 6 890 30 Raaka 72 470 27 Raaka 73 11 310 30 Raaka Yhteensä 100 000 Italia Erän nro 36/2006 EY Bertolino – Partinico (PA) 3A-33A-34A 27 100 27 + 30 Raaka Trapas – Petrosine (TP) 20A 8 500 30 Raaka Enodistil 22A 2 700 30 Raaka S.V.M. – Sciacca (AG) 4A-30A-32A-35A 2 200 27 Raaka GE.DIS. – Marsala (TP) 88-10B 9 500 30 Raaka Yhteensä 50 000 Italia Erän nro 37/2006 EY S.V.A. – Ortona (CH) 20A 2 000 27 Raaka Bonollo – Paduni-Anagni (FR) 15A-35A-49A-51A 35 000 27 + 30 Raaka Deta – Barberino Val d’Elsa (FI) 5A 1 500 27 Raaka Balice Distill. – San Bastilio Motolla (TA) 2A 1 000 27 Raaka D’Auria – Ortona (CH) 17A-19A-21A-22A-41A 12 000 27 Raaka De Luca – Novoli (LE) 7A-16A 9 950,62 27 Raaka Di Lorenzo – Ponte Valleceppi (PG) 26A 6 929,30 30 Raaka Di Lorenzo – Pontenuovo di Torgiano (PG) 1B 27 Raaka Balice S.n.c. – Valenano (BA) 11A-46A-49A-50A-51A 14 500 27 Raaka D.C.A. – Ascoli Piceno (AP) 101-81-17-103-44 1 306,93 35 + 36 Raaka/Neutraali Distill. Del Sud – Rutigliano 18 + 23 + 36 + 72 + 73 7 242,45 36 Neutraali Caviro – Carapelle (FG) 5C 8 570,70 27 Raaka Yhteensä 100 000 Italia Erän nro 38/2006 EY Caviro – Faenza (RA) 3A-12A-13A-14A 25 429,30 27 + 30 Raaka Di Lorenzo – Pontenuovo di Torgiano (PG) 1B 8 570,70 27 Raaka Mazzari – S.Agata sul Santerno (RA) 5A-6A 34 000 27 Raaka Dister – Faenza (RA) 121A-124A 7 000 27 + 30 Raaka I.C.V. – Borgoricco (PD) 5A 2 000 27 Raaka Tampieri – Faenza (RA) 15A-17A-18A-19A 3 000 27 Raaka Villapana – Faenza (RA) 6A-8A 11 000 27 Raaka Cipriani – Chizzola di Ala 2A-3A-24A-30A 9 000 27 Raaka Yhteensä 100 000 Unkari Erä nro 39/2006 EY Miskolci Likőrgyár Rt. 3527 Miskolc, Vitéz u. 13. Hrsz.: 4686/5, 4686/2 I/3 129,11 27 Raaka I/4 139,57 27 Raaka I/5 136,19 27 Raaka I/6 136,84 27 Raaka I/7 123,37 27 Raaka I/8 140,10 27 Raaka I/9 136,15 27 Raaka I/10 137,61 27 Raaka I/11 123,42 27 Raaka I/12 137,57 27 Raaka III/31 129,11 27 Raaka III/32 129,11 27 Raaka III/33 129,11 27 Raaka III/34 129,11 27 Raaka Tokaj Kereskedőház Rt. 3934 Tolcsva, Petőfi Sándor u. 32. Hrsz.: 142/1 2214440 4 819,02 27 Raaka 2214450 3 962,76 27 Raaka Tokaj Kereskedőház Rt. 3943 Bodrogolaszi, Ország út 19. Hrsz.: 196-198, 200-202 SZ/I 1 832,10 27 Raaka SZ/II 1 842,46 27 Raaka SZ/III 1 782,33 27 Raaka Yhteensä 16 095,04

LIITE II Asetuksen 3 artiklassa tarkoitetut interventioelimet, joiden hallussa alkoholi on Onivins-Libourne— FEGA— AGEA— Mezőgazdasági és Vidékfejlesztési Hivatal—